בס"ד ט"ו סיון תשפ"ב ראשית אקדים ואומר שלא כתוב כלום על עניין הסעודה ביום הפטירה.  מה שכן כתוב בהלכה לגבי אזכרה בכל שנה זה כמה דברים עיקריים והם:  הדלקת הנר ביום הפטירה אמירת קדיש באותו יום (והמנהג שלנו להתחיל מערב שבת שקודם התאריך). לגבי עלייה לקבר המקובלים אומרים שהנשמה ממתינה למשפחה ועוד אומר מרן (סימן תקסח,ט) – מה שלא נוהגים כיום – שיש לצום ביום פטירת ההורים ואפילו אם חל בשבת דוחים את הצום ליום ראשון ולא מוותרים עליו.  תשים לב שכל עניין הסעודה זה תוספת מאוחרת שנתקנה בכדי להאכיל עניים ומי שאין לו, בכדי לזכות את המנוח. (נב לכן צריך להקפיד שיברכו כולם ושיהיו אנשים הזקוקים למזון זה..). לגבי השאלה, הסעודה היא לא עיקר העניין כפי שהקדמנו. אבל בכל זאת נהגו כשחל ביום שבת, להקדים את הסעודה ליום חמישי כדי להקל על המשפחה. אבל בודאי שאם ירצו לעשות בזמן שלו ביום שבת אין בעיה כלל וכלל. והעיקר שהאמת והשלום אהבו, שיהיה מתוך הסכמת כולם, שלום וברכה.